Kuala Lumpur

Kuala Lumpur (Jawi jezik: كوالا لومڤور; prevedeno kao: "blatnjavo ušće," "blatnjavi estuarij," i "blatnjavi grad"; izgovor na engleskom /ˈkwɑːləlʊmˈpʊər/ ; na malajskom [kwɑlɑlʊmpʊ], lokalno [kwɑləlʊmpɔ] ili čak [kɔlɔmpɔ], i često skraćeno nazivan K.L.) jeste glavni i najveći grad države Malezija.

Gradsko područje čini prostor od 244 km2, a po proračunu iz 2006. ima populaciju od 1,98 miliona stanovnika u 2020. Šire područje Kuala Lumpura, također poznato kao dolina Klang, urbana je aglomeracija od 7,56 miliona stanovnika u 2018. Jedna je od najbrže rastuća metropola u regiji, kada je riječ o broju stanovnika i razvoju ekonomije.

Kuala Lumpur je sjedište parlamenta Malezije. Grad je ranije bio sjedište izvršne i sudske vlasti federalne vlade, ali su te grane vlasti preselile u Putrajaya, počevši od 1999.

Neki dijelovi sudske vlasti su ostali u glavnom gradu, Službena rezidencija malezijskog kralja Istana Negara se također nalazi u Kuala Lumpuru. Grad je jedna od tri savezne teritorije Malezije,Jeong Chun Hai @Ibrahim, & Nor Fadzlina Nawi. (2007). Principles of Public Administration: An Introduction. Kuala Lumpur: Karisma Publications.  enklava unutar države Selangor, na centralnoj zapadnoj obali Malajskog poluostrva.

Grad je također kulturni i ekonomski centar Malezije, kako zbog svoje pozicije glavnog grada, tako i zbog toga što je to "primate city"."Primate city" je vodeći grad u zemlji ili regionu, koji je disproporcijski veći od bilo kojeg drugog u urbanoj hijerarhiji.

Kuala Lumpur je rangiran kao svjetski "alfa grad" i jedini je globalni grad u Maleziji, u skladu sa kriterijem postavljenim od "Globalization and World Cities Study Group and Network" (GaWC).

Kuala Lumpur je definisan u granicama federalne teritorije Kuala Lumpura i jedna je od tri malajske federalne teritorije. On je enklava u okviru države Selangor, u sredini zapadne obale Malajskog poluostrva.

Stanovnici grada su poznati kao "KLites".

Početkom 1990-ih grad je bio domaćin mnogih međunarodnih sportskih, političkih i kulurnih događaja, uključujući Igre Commonwealtha 1998. i Svjetsko prvenstvo u Formuli 1. 
Dodatno, u Kuala Lumpuru se nalazi najviša zgrada-blizanac u svijetu, Petronas Twin Towers.

U Kuala Lumpuru se nalaze dva aerodroma: međunarodni aerodrom Kuala Lumpur (KLIA) u Sepangu, koji je glavni međunarodni aerodrom u Maleziji, i aerodrom Sultan Abdul Aziz Shah, u Subangu, na kojem se odvija generalni saobraćaj i turbopropelerski letovi.

Od 1990-ih, grad je bio domaćin mnogim međunarodnim sportskim, političkim i kulturnim događajima, uključujući Igre Commonwealtha 1998. i Igre jugoistočne Azije 2017. Kuala Lumpur je doživio brzi razvoj posljednjih decenija i dom je najviših zgrada blizanaca na svijetu, Petronas tornjeva, koje su od tada postale ikonski simbol malezijskog razvoja. Kuala Lumpur je dobro povezan sa susjednim urbanim regijama kao što je Petaling Jaya putem integrisanog tranzitnog sistema doline Klang koji se brzo širi. Stanovnici grada također mogu putovati u druge dijelove Malezije preko željeznice stanice KL Sentral.

Kuala Lumpur je jedan od vodećih gradova u svijetu za turizam i kupovinu i bio je 6. najposjećeniji grad u svijetu u 2019. U gradu se nalaze tri od deset najvećih svjetskih trgovačkih centara. Kuala Lumpur zauzima 70. mjesto u svijetu i drugo u jugoistočnoj Aziji za Global Liveability Ranking Economist Intelligence Unit-a  i deveto u ASPAC-u i drugo u jugoistočnoj Aziji za KPMG-ov Leading Technology Innovation Hub 2021. UNESCO je proglasio Kuala Lumpur svjetskom prijestolnicom knjige 2020.

Reference 

 Napomene 


Kategorija:Gradovi u Maleziji
Kategorija:Glavni gradovi azijskih država
Kategorija:Savezne teritorije Malezije